Kipyegon Bett

Kipyegon Bett (2. tammikuuta 1998 –  6. lokakuuta 2024 "Former U-20 800m champion Kipyegon Bett dies in Bomet hospital") oli kenialainen keskimatkojen juoksija, 800 metrin MM-mitalisti. Hän oli pituudeltaan 182 cm.

Bett voitti 800 metrin alle 18-vuotiaiden Afrikan-mestaruuden Réduitissa 2015 ajalla 1.51,67. Hän saavutti samana vuonna hopeaa Calin alle 18-vuotiaiden MM-kilpailuissa ajalla 1.45,86. Hän voitti 800 metrin alle 20-vuotiaiden maailmanmestaruuden Bydgoszczissa 2016 ajalla 1.44,95. 

Bett kuului Kenian joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä. Hän sai Lontoon MM-kilpailuissa 2017 pronssia 800 metrillä ajalla 1.45,21.

Bett juoksi 800 metrin ennätyksensä 1.43,76 Berliinissä 3. syyskuuta 2016.

Bett jäi kiinni erytropoietiinin eli EPOn käytöstä heinäkuussa 2018. Lisäksi hän oli kieltäytynyt dopingnäytteen antamisesta helmikuussa 2018. Hän sai tapauksista neljän vuoden kilpailukiellon ajalle 15.8.2018–14.8.2022.

 Lähteet 

Luokka:Kenialaiset keskimatkojen juoksijat
Luokka:Dopingrikkomuksesta tuomitut yleisurheilijat
Luokka:Dopingrikkomuksesta tuomitut kenialaiset
Luokka:Vuonna 1998 syntyneet
Luokka:Vuonna 2024 kuolleet